ಆಸ್ಟ್ರೇಲಿಯಾ ಪ್ರಧಾನಿಯಿಂದ ಸಮೋಸಾ ತಯಾರಿ- ಜೊತೆಯಾಗಿ ಸವಿಯೋಣ ಎಂದ ಮೋದಿ

ನವದೆಹಲಿ: ಆಸ್ಟ್ರೇಲಿಯಾ ಪ್ರಧಾನಿ ಸ್ಕಾಟ್ ಮಾರಿಸನ್ ಈ ಭಾನುವಾರವನ್ನು ಗರಿ ಗರಿಯಾದ ಸಮೋಸಾ ಜೊತೆಗೆ ಮಾವಿನ ಚಟ್ನಿ ತಯಾರಿಸುವ ಮೂಲಕ ಕಳೆದಿದ್ದು, ಟ್ವಿಟ್ಟರ್ ನಲ್ಲಿ ಪ್ರಧಾನಿ ನರೇಂದ್ರ ಮೋದಿಯವರೊಂದಿಗೆ ಹಂಚಿಕೊಂಡಿದ್ದಾರೆ.

Sunday ScoMosas with mango chutney, all made from scratch – including the chutney! A pity my meeting with @narendramodi this week is by videolink. They’re vegetarian, I would have liked to share them with him. pic.twitter.com/Sj7y4Migu9

— Scott Morrison (@ScottMorrisonMP) May 31, 2020

ಸಮೋಸಾ ಹಾಗೂ ಮಾವಿನ ಚಟ್ನಿ ಮಾಡಿದ್ದನ್ನು ಟ್ವಿಟ್ಟರ್‍ನಲ್ಲಿ ಪೋಸ್ಟ್ ಮಾಡಿದ್ದು, ಪ್ರಧಾನಿ ನರೇಂದ್ರ ಮೋದಿಯವರನ್ನು ಟ್ಯಾಗ್ ಮಾಡಿ ಸಾಲುಗಳನ್ನು ಬರೆದಿದ್ದಾರೆ. ಟ್ವೀಟ್‍ನಲ್ಲಿ ಬರೆದುಕೊಂಡಿರುವ ಮಾರಿಸನ್, ಭಾನುವಾರದ ವಿಶೇಷ ಸಮೋಸಾ ಹಾಗೂ ಮಾವಿನ ಚಟ್ನಿ ಸಿದ್ಧಪಡಿಸಿದ್ದೇನೆ. ಇದನ್ನು ನರೇಂದ್ರ ಮೋದಿಯವರೊಂದಿಗೆ ಹಂಚಿಕೊಳ್ಳಲು ಇಷ್ಟಪಡುತ್ತೇನೆ. ಅಲ್ಲದೆ ಈ ವಾರ ವಿಡಿಯೋ ಲಿಂಕ್ ಮೂಲಕ ಪ್ರಧಾನಿ ನರೇಂದ್ರ ಮೋದಿಯವರನ್ನು ಭೇಟಿಯಾಗುತ್ತೇನೆ. ಅವರು ಸಸ್ಯಹಾರಿ, ಹೀಗಾಗಿ ಅವರೊಂದಿಗೆ ಇದನ್ನು ಹಂಚಿಕೊಳ್ಳಲು ಇಷ್ಟಪಡುತ್ತೇನೆ ಎಂದು ಟ್ವೀಟ್ ಮಾಡಿದ್ದಾರೆ.

Connected by the Indian Ocean, united by the Indian Samosa!

Looks delicious, PM @ScottMorrisonMP!

Once we achieve a decisive victory against COVID-19, we will enjoy the Samosas together.

Looking forward to our video meet on the 4th. https://t.co/vbRLbVQuL1

— Narendra Modi (@narendramodi) May 31, 2020

ಈ ಟ್ವೀಟ್‍ಗೆ ಪ್ರಧಾನಿ ನರೇಂದ್ರ ಮೋದಿ ಪ್ರತಿಕ್ರಿಯಿಸಿದ್ದು, ಹಿಂದೂ ಮಹಾಸಾಗರದೊಂದಿಗೆ ಕನೆಕ್ಟ್ ಆಗಿದ್ದೇವೆ, ಭಾರತೀಯ ಸಮೋಸಾ ಮೂಲಕ ಒಗ್ಗಟ್ಟಾಗಿದ್ದೇವೆ. ಸಮೋಸಾ ಡೆಲಿಶಿಯಸ್ ಆಗಿ ಕಾಣುತ್ತಿದೆ. ಕೊರೊನಾ ವೈರಸ್‍ನ ಗೆಲುವು ಸಾಧಿಸಿದ ಬಳಿಕ ಜೊತೆಯಾಗಿ ಸಮೋಸಾ ಸವಿಯೋಣ. 4ರಂದು ವಿಡಿಯೋ ಮೀಟ್‍ನಲ್ಲಿ ಭೇಟಿಯಾಗೋಣ ಎಂದು ತಿಳಿಸಿದ್ದಾರೆ.